Downloaded from YTS.MX
VISUAL ARKIB DALAM FILEM INI TELAH DIBAIK PULIH DAN DIWARNAKAN
Official YIFY movies site: YTS.MX
VISUAL SESETENGAH KEJADIAN DIGABUNGKAN UNTUK PENGALAMAN YANG MENYELURUH
JERMAN NAZI MELANCARKAN PENGEBOMAN BESAR-BESARAN DI BRITAIN
England ialah pulau terakhir yang masih bertahan di Eropah.
Walau apa pun yang terjadi, England akan hancur binasa!
SERANGAN BLITZ BERLANGSUNG SELAMA LAPAN BULAN
INILAH KISAH TENTANG TINDAK BALAS WARGA BRITISH
Memang terkejut apabila tiba-tiba
tersedar bahawa musuh sudah begitu dekat,
apabila tahu mereka cuba memusnahkan kami.
Kami berlindung di bawah tangga.
Saya takut terbakar hidup-hidup.
Setiap detik perlu dimanfaatkan
kerana kami tak tahu selama mana yang kami ada.
Setiap saat kami bersama sangat berharga.
Mungkin apabila kezaliman ini berakhir,
wujudlah perpaduan yang lebih menyeluruh
yang tak mungkin dapat dicapai
jika kita tidak menghadapi kemelut besar ini bersama-sama.
Jika anda baru mendengar radio,
Great Britain kini berperang dengan Jerman.
Jerman menakluk Paris tanpa bertempur pagi ini
dan akan memulakan usaha
untuk memusnahkan musuh sepenuhnya.
UNIT PEJUANG TENTERA UDARA DIRAJA
Hari-hari paling genting dalam sejarah baru bermula.
Jika Great Britain ditawan,
Hitler tahu dia mampu menguasai benua Eropah.
Satu, dua, tiga, turun.
Satu, dua, tiga, pandang kanan.
PENENTU ARAH
Kami belum tahu tugas wanita,
tapi kami teruja.
Umur kami semua baru 18, 19, 20 tahun.
Saya tak dapat jelaskannya.
Kami tak pernah buat apa-apa seperti ini.
Tugas menentukan arah sangat mencemaskan
kerana kami tahu perkara yang berlaku.
Hari ini, seluruh dunia memerhatikan England dan rakyatnya.
Musuh menghampiri dari tenggara.
Di S15, altitud sifar.
Askar Tentera Udara Diraja dipertanggungjawabkan
mempertahankan kerajaan pulau kecil ini daripada Jerman Nazi.
Ia dah dekat. Saya dapat rasa.
Berjaga-jaga.
Kami bayangkan kami bertempur,
seolah-olah kami sendiri mencabar musuh.
Ayuh.
Kami bukan sekadar pemerhati.
Tembak dia. Ya, dia berjaya.
Tepat sekali. Syabas.
Inilah yang membibitkan kemesraan antara lelaki dan wanita.
Mereka semua kacak belaka.
Ramai yang bercinta,
tapi saya tak pernah terfikir saya akan bertemu jejaka idaman.
Jika negara kita mampu bertahan,
ia mungkin dapat menghalang rancangan penaklukan Hitler.
Hitler sudah tidak sabar. Serangan dijangka akan dilancarkan.
BERLIN, JERMAN
Jika Tentera Udara British
menggugurkan dua, tiga atau empat ribu kilogram bom...
SUARA ADOLF HITLER
...kita akan gugurkan 150,000, 180,000, 230,000,
300,000 kilogram bom atau lebih dalam satu malam.
Kita akan ranapkan bandar-bandar mereka.
London sedang berperang dan membunyikan isyarat serangan udara pertamanya.
Britain khuatir Jerman membuat
persiapan besar-besaran untuk menyerang England.
KATA-KATA HITLER
DIKEHENDAKI KERANA MEMBUNUH, MENCULIK, MENCURI, MEMBAKAR
Kerajaan telah mengumumkan
kewajipan bergelap yang berkuat kuasa dari matahari terbenam malam ini.
GALERI TATE
ZOO LONDON
Seramai 400,000 kanak-kanak dibawa keluar dari London
dan lebih ramai akan menyusul esok.
Zaman ini sungguh memilukan,
terutamanya perpisahan ibu bapa dan anak-anak.
Tetapi keselamatan harus diutamakan.
Saya budak lelaki...
PENGUNGSI DARI LONDON 5 TAHUN
...dan pada zaman itu, budak besar tak menangis.
Kami dilarang lari kepada ibu bapa untuk ucap selamat tinggal,
untuk peluk cium kali terakhir.
Saya mengagumi kakak saya, Kitty.
Saya rasa selamat
kerana Kitty berjanji untuk menjaga saya.
Ibu saya ada firasat.
Dia yakin jika saya dan Kitty tinggal di London,
bencana buruk akan menimpa kami.
Mereka jelaskan kepada kami bahawa kami cuma pergi bercuti.
Itu menandakan penamat satu bab dalam hidup saya.
Zaman kanak-kanak yang normal.
Kami tak sedar realitinya.
Kami cuma diberitahu pertempuran bakal berlaku.
UNIT PEJUANG TENTERA UDARA DIRAJA
Tapi kami tak tahu lawan yang akan dihadapi.
SUARA EDITH HEAP
Saya sedang bertugas.
PENENTU ARAH, 21 TAHUN
Ada amaran dikeluarkan. Keadaan jadi kecoh.
Kami nampak kedatangan 400 hingga 1,000 pesawat Jerman.
Musuh menghampiri dari tenggara.
Di S15, altitud sifar.
Kami serta-merta sedar,
"Ya Tuhan, mereka akan menyerang London."
LIMBUNGAN EAST END, LONDON
Cuaca pada September itu sangat panas.
PENDUDUK EAST END, 12 TAHUN
Saya dongak ke langit.
Saya nampak awan gebu,
kepulan kecil di langit.
Saya fikir, "Apa itu?"
Kami belum takut lagi
kerana kami tak tahu keadaan sebenar.
Saya nampak bom jatuh dari langit.
Ia menggerunkan.
Kami masuk ke koridor di tingkat bawah rumah pangsa
kerana saya tiba-tiba sedar betapa dahsyatnya hal ini.
HARI PERTAMA SERANGAN BLITZ 7 SEPTEMBER 1940
Lapor diri di titik kawalan.
Siap sediakan 100 pam dari E ke balai 60.
Selamat malam, ini London.
Api masih marak di seberang sungai,
di limbungan dan zon perindustrian timur.
Kereta bomba tidak henti-henti bergegas dari barat ke arah timur London.
Itulah pertama kali saya nampak kebakaran besar.
Ahli bomba yang lebih tua membimbing saya.
Dia kata, "Jangan risau. Ikut saya."
Sediakan tiga bahagian.
"Pegang hos dan apa-apa pun, jangan lepaskannya.
Kalau ia terkena awak, awak boleh mati."
Ke tepi!
Dia tanya, "Awak tak apa-apa?"
Saya rasa sangat takut.
Saya di atas bangunan yang sangat tinggi.
Saya boleh nampak seluruh London dari sini.
Jika ini bukan kebakaran dahsyat,
pemandangan dari sini pasti indah.
Langit di selatan
marak dengan cahaya merah.
Suasananya seperti Hari Pembalasan
seperti yang digambarkan dalam kitab dahulukala.
Hari Pembalasan.
CHELSEA LONDON BARAT
PELAJAR SENI, 17 TAHUN
Perang semakin rancak.
Malam ini serangan bermula.
Langit di limbungan semerah mentari gergasi yang terbenam.
Hidup ini sukar diduga.
Sekejap dalam bahaya, sekejap dalam cinta.
Saya jumpa lelaki kacak bernama Rupert.
Dia mahu menjadi orang pertama yang meniduri saya.
Hakikatnya, saya suka lelaki nakal,
yang anggap dirinya umpama dewa.
JIRAN JOAN
Rupert penuh keyakinan dan menganggap dirinya raja dunia.
Saya takut saya boleh mati bila-bila saja.
Lawan kematian ialah kehidupan,
jadi saya akan merelakan godaan Rupert esok.
Apabila kami keluar, kami dengar bunyi api marak.
PENDUDUK EAST END, 12 TAHUN
Kami dengar bunyinya dari limbungan.
Pesan ayah saya sebelum dia masuk Tentera Udara,
"Jaga ibu baik-baik."
Ada tempat perlindungan yang rasmi oleh ARP.
Saya ajak ibu ke sana.
Saya rasa tempat itu selamat.
Kami takkan ada masalah di sana.
Tapi suhu di sana semakin lama semakin panas.
Saya panggil ibu saya. Saya fikir, "Ibu di mana?"
Tapi tiada jawapan.
Saya sedar bencana telah berlaku.
Ada bom meletup.
HARI KEDUA SERANGAN BLITZ 8 SEPTEMBER 1940
Kawasan yang paling teruk terjejas
ialah kawasan kelas pekerja di East End.
Rumah-rumah di sepanjang jalan telah dibom hingga berkecai.
Laporan awal menyatakan serangan malam Sabtu di London
mengorbankan 400 orang dan mencederakan 1,400 orang.
Saya berada di rumah kakak saya yang menghadap Brick Lane.
PENDUDUK EAST END, 13 TAHUN
Churchill datang melawat jalan itu.
Saya terdengar sorakan dan cemuhan.
Tiba-tiba, dia muncul.
Di depan mata.
Keluarga kami selalu menyumpah Churchill
sebelum zaman perang.
Tetapi sejak itu, dia disanjung.
Pengeboman kejam tanpa belas kasihan di London...
SUARA CHURCHILL
...ialah sebahagian daripada rancangan penaklukan Hitler.
Namun dia tak sedar betapa teguhnya semangat negara British
atau betapa cekalnya warga London
yang menghargai kebebasan jauh melebihi nyawa mereka.
Semua orang perlu bersatu dan kekal tabah.
Warga London menghadapi dugaan hebat
dengan kesudahan yang belum pasti.
Saya dibawa ke hospital.
Ayah saya jumpa saya.
PENDUDUK EAST END, 12 TAHUN
Saya tanya ayah saya, "Mana ibu? Ibu tak apa-apa?"
Ayah saya kata, "Dia dah meninggal."
Jiwa saya bagai disiat-siat. Perasaan itu sangat pedih dan sengsara.
Saya bawa ibu ke tempat perlindungan,
tapi dia terbunuh.
Saya tak dapat lupakannya. Sampai sekarang.
Yang Amat Mulia Puteri Elizabeth.
Ribuan daripada anda di negara ini terpaksa meninggalkan rumah
dan berpisah dengan ibu bapa.
Kepada yang tinggal di tempat baru...
PUTERI ELIZABETH, 14 TAHUN SIARAN PERTAMA
...beta benar-benar simpati.
Pada masa yang sama,
terima kasih kepada orang baik hati
yang mengalu-alukan anda ke rumah mereka di desa.
Sila berjalan ke hujung platform.
Jalan cepat-cepat.
Ada orang kata kami dah tiba di Wales.
PENGUNGSI 5 TAHUN
Cara mereka bercakap pelik.
Kelas saya pergi ke satu arah.
Kakak saya pergi ke arah lain.
Pihak majlis tempatan
membenarkan ibu bapa angkat memilih kanak-kanak yang mereka mahu.
Akhirnya, tinggal saya seorang saja.
Saya tak dapat ibu bapa angkat.
Saya mula risau.
Tiba-tiba ada bunyi tapak kaki berlari.
Seorang wanita menerpa masuk dan berkata, "Ada kanak-kanak lagi tak?"
Dia kata, "Saya tak suka rupa dia.
Lagipun, saya nak perempuan."
Saya cuba senyum semanis mungkin.
Dia kata, "Baiklah, saya ambil dia."
Saya ikut wanita aneh itu.
Saya tak nampak Kitty.
Ramai penduduk di bandar lombong itu
tak menyukai kanak-kanak yang dipindahkan dari London
kerana pelombong di sana mogok.
Mereka sangat marah terhadap kerajaan London.
Mereka juga bencikan Winston Churchill.
Ada tiga budak yang saya ingat.
Mereka buli kami dan cari gaduh dengan kami.
Ibu angkat saya kata,
"Kamu datang dari London untuk lari dari perang,
tapi kamu berperang pula di sini."
Kami mahu mengebom London tanpa henti sampai semua warganya bersembunyi.
Sasaran kami hanyalah London.
JURUTERBANG LUFTWAFFE
Kami jatuhkan bom setiap 20 minit.
Kami yakin cara ini dapat melumpuhkan England.
Berita dari Dataran Trafalgar.
Bunyi yang anda dengar sekarang ialah bunyi siren serangan udara.
HARI KEENAM SERANGAN BLITZ 13 SEPTEMBER 1940
Di Istana Buckingham,
raja dan ratu melihat kemusnahan yang hampir meragut nyawa baginda berdua.
Pengalaman ini membuatkan
baginda berdua memahami dan bersimpati
terhadap rakyat yang turut menjadi mangsa kekejaman Nazi.
Apabila raja dan ratu turun padang,
orang bersorak, tapi ada yang kata,
"Baliklah ke Istana Buckingham.
Baru dibom sekali pun nak kecoh.
Kami dah kena beribu kali."
Tempat perlindungan yang selamat di East End tak mencukupi.
Sistem kereta api bawah tanah ialah pilihan terbaik.
Tapi kerajaan enggan mengizinkan penggunaannya.
Kami berkempen habis-habisan supaya ia dijadikan tempat perlindungan.
PEMIMPIN KOMUNIS EAST END
Hotel Savoy menjadi sasaran kami.
Kami mahu meningkatkan lagi tekanan
dengan menceroboh pusat perlindungan di Hotel Savoy.
Sejumlah 78 orang mengambil bahagian.
PUSAT PERLINDUNGAN SERANGAN UDARA SAVOY
Kami ceroboh tempat yang kami tak berhak duduki.
Kemudian polis datang.
Ada inspektor polis bertanya, "Kamu nak buat apa di sini?"
Saya kata, "Kami tak nak tempat ini. Kami mahu stesen dibuka."
PEKERJA EAST END CEROBOH SAVOY
GEROMBOLAN TUNTUT HAK ISTIMEWA DI HOTEL MEWAH LONDON
Kerajaan mengumumkan larangan berlindung di sistem kereta api bawah tanah.
Perkembangan paling luar biasa dalam perang aneh ini
ialah cara warga London menyelesaikan masalah perlindungan bawah tanah.
Ada khabar angin tersebar.
"Pergi ke stesen bawah tanah. Jangan risau."
PENDUDUK EAST END, 13 TAHUN
Semua pintu pagarnya ditutup dan dikawal askar.
Semakin ramai orang berkerumun.
Mereka gegarkan pagar.
"Kami nak masuk!"
Tiba-tiba orang bersorak riuh.
Pihak kerajaan telah mengubah fikiran.
Ayah saya kata, "Ini kemenangan besar untuk kelas pekerja!"
Kami pun mula berlindung di bawah tanah.
Fasa baru dalam Pertempuran Britain.
Selepas beberapa minggu, Jerman akhirnya melancarkan
serangan udara besar-besaran ke atas kapal dan limbungan.
Ratusan pesawat pengebom dan pejuang Nazi terbang di Selat Inggeris setiap hari.
Pulau yang sukar ditembusi ini ialah benteng terakhir di Eropah Barat
yang menghalang cita-cita Hitler.
RAF ialah tentera udara terbaik di dunia,
tetapi bilangan pesawat Jerman jauh lebih banyak.
Kami nekad untuk menang berperang dengan apa jua cara sekalipun.
Kami tahu kami berjuang demi kedaulatan negara
dan kami enggan mengalah.
Bilangan wanita ada kira-kira 100 orang
dan kami dilayan oleh lelaki dengan penuh hormat.
Kami diterima.
Kami rasa sangat gembira
dapat berdikari dan bebas membuat keputusan.
Kali pertama saya bertemu Denis, saya sedang memandu traktor.
Dia baling pasir ke dalam enjin saya dan menghentikannya.
Saya suruh dia hidupkan enjin semula kerana dialah puncanya.
VISUAL MEMAPARKAN EDITH HEAP
Dia ikut cakap saya.
Denis sangat tegap.
Dia boleh tahan kacak.
Dia jarang senyum
kerana dia malu dengan dua giginya, tapi dia senyum dengan cara tersendiri.
Nampaknya, dia menyukai saya.
Dia tanya saya, "Awak pergi ke majlis tarian skuadron?"
Saya jawab, "Ya."
Selepas habis bertugas, kami pun pergi. Dia dah menunggu saya.
Kami bertuah ditakdirkan dapat bertemu.
Mungkin kami takkan bertemu jika perang tak meletus.
Dia lucu.
Dia sangat romantik.
Kami selalu ketawa.
Ia menjadikan hubungan kami lebih serius, lebih baik, lebih kuat.
Setiap saat kami bersama sangat berharga
kerana kami tak tahu selama mana yang kami ada.
Pertempuran London menghampiri penghujung bulan pertamanya
dan London masih berdiri.
HARI KE-24 SERANGAN BLITZ 1 OKTOBER 1940
Meskipun diuji bertalu-talu, semangatnya masih kental.
Kita boleh lawan.
Dia takkan menang berperang dengan mengebom wanita dan kanak-kanak.
London masih hidup dan bersemangat.
Semoga berjaya.
Saya mabuk kepayang sepanjang ketiadaan Rupert.
Dah seminggu kami tak jumpa.
Saya asyik teringatkan dia
dan tak sanggup menanggung rindu.
Semasa pulang, saya nampak 17 pesawat Jerman
dikelilingi ratusan ledakan peluru.
Saya dengar laungan.
TEMAN LELAKI JOAN
Saya nampak Rupert terhuyung-hayang
dan tak mempedulikan serangan.
Kami jumpa kafe mewah bernama Mountview
dengan pemuzik berkot merah.
Tiang mozek berkilauan di bawah cahaya lampu.
Saya amat gembira sehingga terasa khayal.
Suasananya mengasyikkan dan bergerak pantas.
Selepas keletihan, kami pulang melalui runtuhan di Shaftesbury Avenue.
Kami berasmara penuh perasaan.
Saya rasa begitu tenang dan bahagia.
Itu antara satu-satunya pengalaman indah
dalam hidup yang getir ini.
Matlamat Jerman untuk mematahkan semangat warga London
gagal segagal-gagalnya.
Jerman nampaknya mengubah strategi serangan ke atas Great Britain
untuk meningkatkan kemusnahan.
Pemimpin Jerman memberi bayangan bahawa perang akan berpanjangan.
Kami semua tahu ini misi yang sukar.
Setiap hari ada saja askar yang tak pulang.
JURUTERBANG LUFTWAFFE, 20 TAHUN
Suasananya serius.
Sebelum berlepas, saya fikir, "Adakah kami akan selamat pulang?
Adakah saya akan selamat?
Bolehkah saya pulang ke kampung nanti?"
COVENTRY KAWASAN TENGAH ENGLAND
Sejarah Coventry menjadi ilham bagi perarakan Godiva.
Coventry menjadi pusat perindustrian
atas jasa Countess Godiva
yang mengorbankan kekayaannya demi membebaskan bandar ini.
Bandar lama ini menempatkan ratusan kilang
yang menghasilkan mesin dan enjin termoden di dunia.
Lebih ramai wanita diperlukan di kilang senjata,
dalam perkhidmatan bantuan,
khususnya wanita yang rela pergi ke mana saja mereka dihantar.
Seronok dapat pergi ke tempat baru,
buat sesuatu yang berbeza.
Coventry.
PEKERJA KILANG
Ini Coventry.
Ayah saya pujuk saya supaya jangan pergi.
Ayah saya tak mahu keluarganya terpisah.
Tapi ini saja peluang saya untuk jadi dewasa.
Tapi saya nekad.
Saya nak buat kerja-kerja perang.
Kami dibawa ke kilang keesokan harinya.
Semua orang tunggang basikal.
Ratusan, malah ribuan orang berbasikal ke tempat kerja.
Siren mula berbunyi.
Mereka kata, "Kamu bawa malang. Kami tak mahu kamu datang."
Penunggang basikal ditembak dengan mesingan.
Saya kata, "Apa jadi kepada mereka?"
Saya nampak orang jatuh.
Kami cuma jalankan tugas kami.
Kami bukannya sengaja serang rakyat biasa.
Strategi untuk menggentarkan Britain dengan menyerang Coventry
sangatlah bodoh.
Dari awal kami tahu serangan itu dahsyat.
Kami berlindung di bawah tangga.
PEKERJA KILANG
Semua orang kata itu tempat paling selamat.
Tiba-tiba, semuanya gelap-gelita.
Ada kebakaran.
Rambut saya yang panjang mula terbakar sedikit.
Itu sangat menakutkan.
Saya takut terbakar hidup-hidup.
HARI KE-69 SERANGAN BLITZ 15 NOVEMBER 1940
Saya ada peringatan penting buat anda.
Semua air perlu dimasak sebelum digunakan di Coventry.
Dari mana pun sumber airnya,
pastikan ia dimasak sebelum digunakan.
KATEDRAL COVENTRY
Kami balik ke Edinburgh dengan gaya macam pelarian.
Saya sentiasa cemas.
Semasa mula-mula mendengar bunyi siren selepas pulang,
saya jadi histeria.
Pesawat Jerman melakukan serangan
di Great Britain malam tadi.
SELAT INGGERIS
Ia berlangsung selama beberapa jam
di banyak tempat di seluruh negara.
Bom api digugurkan di banyak tempat.
Bandar di pesisir selatan...
KORBAN JIWA
barat England...
kawasan tengah...
barat laut.
Semua kebakaran berjaya dikawal.
Menurut pemerintah tertinggi Jerman, serangan udara semalam
tertumpu di Liverpool untuk membinasakan pelabuhannya.
Ratusan pesawat pengebom Jerman menyasarkan Liverpool
dan menyebabkan kemusnahan yang lebih dahsyat daripada di Coventry.
Churchill beritahu kami semua betapa beraninya kami.
Kononnya kami takkan menyerah.
PENDUDUK LIVERPOOL, 17 TAHUN
Tetapi selepas serangan itu,
orang Liverpool takkan teragak-agak untuk menyerah kalah.
Senanglah orang berkuasa cakap, bukan?
Mereka selamat di bawah tanah, di bilik berdindingkan besi.
Saya betul-betul marah kerana Jerman boleh buat begitu kepada kami,
tapi kami tak boleh buat apa-apa.
Kami cuma manusia biasa yang menunggu untuk dibunuh.
Apa pendapat puan tentang balas dendam?
Kalau saya lelaki,
saya akan pergi ke Jerman dan balas serangan mereka.
Selepas kejadian ini, apa pendapat tuan
kalau kita pula yang serang Berlin?
Tindakan itu wajar.
Kita patut balas lebih teruk kerana pemimpin mereka jahat.
Tuan rasa patutkah kita mengebom Berlin
macam mereka mengebom London?
Memang patut. Bom sepuluh kali ganda.
Kasihanlah wanita dan kanak-kanak Berlin, tapi kita pun ada wanita dan kanak-kanak.
HARI KE-100 SERANGAN BLITZ 16 DISEMBER 1940
SUARA CHURCHILL
Saya yakin kita akan berjaya mengatasi
serangan dahsyat ini.
Walau apa pun berlaku, kita akan berjuang mati-matian.
Bandar kembar Mannheim-Ludwigshafen,
pelabuhan darat kedua terbesar di Eropah akan diserang.
Limbungan, tapak perindustrian dan loji kimia menjadi sasaran.
UNIT PEJUANG TENTERA UDARA DIRAJA
Apabila sentiasa menghadapi ancaman kematian...
saya rasa tiada sesiapa terfikir dirinya mungkin menjadi mangsa.
Tapi kami mula tahu dan mereka pun mula tahu,
apabila peluru akan mengena.
Mereka seolah-olah ada aura.
Kami tahu mereka takkan pulang.
Mereka pun tahu.
Denis kata, "Apabila saya dapat cuti, boleh kita luangkannya bersama?"
Saya kata, "Ya, kalau awak mahu."
Kami aturkan kunjungan ke Cambridge.
Ia sangat romantik.
Saya rasa...
seperti di awang-awangan.
Kami makan malam dan berbual tanpa jemu.
Kemudian dia kata, "Saya nak cakap sesuatu."
Kami pergi ke bilik saya. Saya tak pernah ajak lelaki masuk bilik.
Dia keluarkan sebotol champagne
dan dia kata,
"Sudikah awak mengahwini saya?" Saya balas, "Mestilah."
Kami tidur di katil masing-masing.
Ia menunjukkan tanda hormat.
Dia menghormati saya,
jadi dia tak mahu mengambil kesempatan.
Sebenarnya, saya mungkin boleh dipujuk.
Sebab kalau kita tahu si dia mungkin takkan kembali,
sanggupkah kita lepaskan peluang?
Peluang itu mungkin sekali saja.
Hari ini Hari Krismas pada tahun serangan Blitz.
HARI KE-109 SERANGAN BLITZ 25 DISEMBER 1940
Pokok holi dan dawai berduri.
Senjata api dan reben metalik.
Kedutaan Jerman di Washington berkata kerajaan British telah dimaklumkan
bahawa England tidak akan dibom esok,
dengan syarat British tidak mengebom mana-mana wilayah Jerman.
Sebelum Krismas tahun depan,
kita akan melalui 12 bulan penuh dugaan dan pengorbanan.
Di tempat perlindungan bawah tanah,
banyak keluarga meraikan malam Krismas.
CHELSEA LONDON BARAT
Ada sampul surat besar di dalam peti surat.
Kandungannya membawa mimpi ngeri.
DIARI JOAN WYNDHAM 18 TAHUN
Lapor diri untuk khidmat tentera. Tentera Laut Diraja.
Aduhai, saya akan sendirian Krismas ini.
Saya rasa bagai nak mati. Saya inginkan Rupert.
Pub dipenuhi orang mabuk dan gembira yang menyanyi "Tipperary".
Saya habiskan malam yang suram di bilik sejuk,
berbaring di tilam keras tanpa menukar pakaian.
Sengsara betul malam Krismas kali ini.
Gencatan serangan udara diteruskan.
Banyak negara Eropah meraikannya sebagai Krismas kedua.
Kedua-dua pihak tidak melaksanakan pengeboman.
HARI KE-113 SERANGAN BLITZ 29 DISEMBER 1940
Simbol pelindung Kota London,
Katedral St Paul amat istimewa di hati semua golongan.
Dalam sejarahnya, Katedral St Paul telah tiga kali musnah dijilat api.
St Paul ialah tempat ibadat.
BOMBA MUDA, 17 TAHUN
Ia sumber pegangan.
Tuhan ada di sana.
Kalau Hitler binasakan St Paul,
dia akan mematahkan semangat warga London
dan penduduk seluruh negara.
England ialah pulau terakhir yang masih bertahan di Eropah.
Lambat-laun,
salah satu pihak terpaksa tunduk...
dan pihak itu bukanlah Jerman Nazi!
Pengeboman besar-besaran telah dilaksanakan di Kota London.
Bomba mengawal keadaan di kawasan Katedral St Paul.
Tunggu.
- Tunggu. - Ke tepi!
Kami dipanggil.
BOMBA MUDA, 17 TAHUN
Churchill tegaskan kepada ketua bomba bahawa St Paul perlu diselamatkan.
Dia rasa jika ia boleh diselamatkan, ia mampu membangkitkan semangat rakyat.
Ia bukan kebakaran, tapi ribut api.
Bom pembakar digugurkan dari udara.
Ada beribu-ribu butir yang dijatuhkan di London.
Bahangnya terlampau panas.
Kalau ia jatuh di St Paul,
kubahnya pasti roboh.
Nazi melancarkan serangan hebat di ibu kota.
DIARI JOAN WYNDHAM 18 TAHUN
Mereka membakar seluruh Kota London, termasuk enam gereja.
Pesawat terbang tak berhenti
dan bunyi enjin mengebom junam memekakkan telinga.
Nyala api menerangi jalan seperti siang hari
sehingga bintang tak kelihatan.
Suasana yang seumpama neraka.
Dunia akan melihat yang serangan ini bukan untuk tujuan ketenteraan,
tetapi untuk memusnahkan khazanah budaya.
Bangunan terkenal milik badan pentadbiran, Guildhall.
Saya mula rasa seperti lelaki dewasa.
Kami melakukan tugas yang membahayakan nyawa sendiri,
atau nyawa rakan setugas.
Saya tak sabar nak pulang dan bercerita kepada ibu saya.
Kami cuba mengawal api
supaya ia tak merebak ke arah St Paul.
Berita dari London.
Suasana sunyi sepi.
Sekarang hampir pukul 1 pagi.
Dinding api yang mengepung segi tiga besar
di zon perniagaan utama di London berjaya dipadamkan.
Saya menyaksikan dari bumbung.
Tidak sukar untuk saya bayangkan keadaan London 300 tahun lalu,
semasa Api Besar yang bersejarah membinasakannya.
Ada seorang lelaki melontar bom api yang memercik
dari bumbung sambil bersarung tangan.
Syukurlah tiada bom gugur di Katedral St Paul.
Saya bayangkan ada seseorang yang berkata,
"Jangan usik tempat itu."
Kini terbuktilah
bahawa peras ugut menerusi pembunuhan dan keganasan...
sama sekali gagal melemahkan semangat rakyat,
sebaliknya memarakkannya lagi dengan lebih kuat dan meluas
daripada sebelum ini!
Tiada kata-kata dapat mengungkapkan penghargaan kepada RAF.
Setiap hari mereka mempertaruhkan nyawa dan pulang dengan kemenangan.
Britain sedia menangkis serangan yang lama dirancang.
Sebanyak 80 pesawat Nazi datang, 25 daripadanya tidak pulang.
Ini mungkin titik perubahan perang ini.
Kualiti mengatasi kuantiti.
UNIT PEJUANG TENTERA UDARA DIRAJA
Kami yakin kami takkan kalah.
Semua orang rasa begitu.
Maksud saya, di pangkalan.
Kami terlalu naif.
Saya dan Denis sedang aturkan majlis perkahwinan
kerana kami nak kahwin cepat.
PENENTU ARAH, 21 TAHUN
Dia nak kahwin cepat.
Para pegawai berkata
mereka tak suka juruterbang bertunang kerana itu buat mereka berhati-hati.
Tetapi juruterbang pesawat tak patut berhati-hati.
Mereka perlu bermati-matian,
bukannya risau tentang wanita yang ditinggalkan.
Ada serangan besar pada waktu pagi. Saya sedang bertugas.
Saya tak ingat jumlah pesawat Jerman, tapi jumlahnya agak besar.
Kekal di talian.
Musuh menghampiri dari tenggara. Di S15, altitud sifar.
Kawasan 243. Hastings, Ashford, Dover.
Ya.
Mereka tembak kita.
Nyaris-nyaris.
- Saya rasa kita kena tembakan. - Ya.
Periksa kelajuan pesawat 182.
Periksa kelajuan 182 dengan teliti.
Kecemasan, pesawat 207.
Ada orang kata, "Ada pesawat menjunam.
Payung terjunnya tiada."
Bersiap sedia.
Musuh 8170 bukan ancaman lagi.
Fokus pada musuh 8171. Siap sedia...
Saya tahu itu pesawat siapa.
Saya tahu.
Jangan tanya bagaimana, tapi saya tahu.
Sarjan udara kami kata, "Edith..."
Maafkan saya.
Dia kata,
"Denis hilang."
Saya jawab, "Ya, saya tahu."
Dan...
Bertenang.
20 TAHUN
Dia jatuh ke dalam laut.
Tiada apa-apa ditemui.
Itulah hajat dia.
Dia kata kalau pesawatnya ditembak jatuh dan dia terkorban,
dia tak mahu upacara pengebumian tentera.
Saya terkilan kami tak berkahwin.
Tak kiralah kalau cuma 24 jam, dua hari atau lima bulan.
Saya memang terkilan.
HARI KE-245 SERANGAN BLITZ 10 MEI 1941
Penonton seramai lebih 60,000 orang
menunggu perlawanan akhir Preston North End lawan Arsenal.
Kedua-dua pasukan keluar serentak. Preston berseluar gelap.
PERLAWANAN AKHIR PIALA LIGA 1941 STADIUM WEMBLEY, LONDON
Ramai yang membantah perlawanan piala akhir semasa perang.
Tetapi ia memberi peluang
kepada tentera dan pekerja perang untuk menukar suasana buat sementara.
Preston menyerang lagi.
Gol dijaringkan.
Tetapi ia berakhir dengan seri.
Mungkin kemeriahan sebegini tak wajar pada waktu perang.
Bulan purnama terang menyinari Britain malam ini.
Siren dibunyikan.
Deruman enjin yang bingit menyelubungi udara.
Serangan besar-besaran diramalkan akan menimpa London.
Kita beralih ke ibu kota Britain untuk laporan Edward R. Murrow.
Kadangkala ada bunyi nyanyian riang
atau laungan suara memanggil teksi.
Beberapa tempat perlindungan yang saya lawati cuma separuh penuh.
Jika dilihat secara kasar, London nampak ceria dan berani.
Selepas menjadi penentu arah, saya mahu sertai tentera.
Kami diberi cuti panjang hujung minggu.
Rupert kata dia boleh datang ke London,
tapi mungkin dipanggil bertugas bila-bila masa.
Mungkin saya akan jumpa orang baru, juruterbang contohnya.
Tapi mustahil dia boleh menandingi Rupert.
Parti itu diadakan di studio yang besar.
Kami dengar dentuman kuat dari jauh, tapi tiada sesiapa peduli.
Tiba-tiba, ada bunyi nyaring yang kuat.
Situasi di luar huru-hara, tapi kami tak peduli kerana terlalu mabuk.
Malam itu aneh. Orang ramai tak ketakutan.
Penjual surat khabar terus berniaga...
MATA-MATA KHAS
...semasa pengeboman berlaku.
Keputusan piala akhir!
Ada seorang pelacur datang dari arah Piccadilly.
Dia menyanyi sambil mengangkat payung.
Aku menyanyi dalam hujan
Anggaran jumlah korban jiwa tidak diumumkan,
tapi menurut kerajaan,
jumlah mangsa adalah tinggi.
Berita gempar dari Eropah,
Jerman mengisytiharkan perang terhadap Rusia.
Ertinya Adolf Hitler melupakan hajat untuk menakluk Britain dengan cepat.
Tiada aktiviti udara oleh Jerman malam tadi mahupun hari ini.
Sudah lama bunyi siren tak kedengaran.
Pawagam di Dataran Leicester telah dibuka,
tapi langkah keselamatan masih dikekalkan di London.
Walaupun belum sembuh,
London masih mampu tersenyum.
Pengeboman telah reda.
SUARA ERIC BRADY
Ibu saya mahu kami pulang segera.
Keluarga kami bersatu kembali.
Keesokan paginya, saya nak cari serpihan bom.
Saya gembira dapat pulang.
Saya dan Kitty pergi ke sekolah.
Saya pergi ke sekolah rendah...
dan dia pergi ke sekolah menengah.
Bagi kami, ia cuma hari persekolahan biasa.
Kami pergi ke dewan makan
dan makan sandwic di sana.
Tahu-tahu sahaja,
saya dengar deruman enjin pesawat yang sangat dekat.
Cikgu menjerit menyuruh kami masuk ke bawah meja.
Saya ingat Kitty tiba-tiba masuk dan meluru ke arah saya.
Kemudian bom meletup.
VISUAL SEKOLAH ERIC 1943
Firasat ibu saya menjadi kenyataan.
Saya dan Kitty ditimpa bencana.
Berita melaporkan serangan tunggal oleh pesawat pengebom Jerman.
Ini kes kematian mengejut.
Tiada sesiapa sempat menundukkan kepala.
Seramai 38 kanak-kanak terbunuh.
Enam guru terbunuh.
AJUKAN PERTANYAAN BERKENAAN MANGSA DI DEWAN BANDAR RAYA
Saya digali keluar.
Saya cedera parah.
Apabila ibu saya melawat saya di hospital,
saya asyik tanya tentang Kitty.
Kitty datang ke dewan makan dan meluru ke arah saya.
Kitty melindungi saya.
Dia terkorban.
Jika Kitty tiada, tentu saya dah mati.
Itu memang pasti
kerana apa saja yang membunuhnya tentu akan membunuh saya.
Saya takkan lupa hal itu.
Saya sebenarnya sangat bertuah
kerana saya dapat capai banyak perkara.
Saya kenal gadis yang baik, berkahwin, dapat tiga anak yang hebat.
Apabila perang tamat, dunia kami berubah.
Kami perlu bekerjasama dan bersatu.
Sistem kelas sudah tiada.
Kami menuntut taraf hidup yang lebih baik.
Hidup jadi semakin baik.
JOAN WYNDHAM MENYERTAI WAAF DAN MENINGGALKAN RUPERT
40 TAHUN KEMUDIAN, DIA MENERBITKAN DIARINYA DAN MENJADI PENULIS
Kadangkala saya dapat rasa betapa besarnya isu semasa,
tapi saya tak dapat luahkan dengan kata-kata.
Dunia berpecah-belah dan mahu saling membinasakan.
Dunia telah berubah selamanya,
Tapi saya rasa sama saja seperti sebelum perang,
malah mungkin lebih gembira.
EDITH HEAP BERKHIDMAT SEBAGAI PEGAWAI PERISIKAN
SEPANJANG TEMPOH PERANG
DIA BERKAHWIN DAN MELAHIRKAN DUA ANAK PEREMPUAN
Keazaman pada zaman itu sangat luar biasa.
Kami berjuang untuk melindungi kehidupan kami, negara kami,
semua rakyat.
Orang awam turut berjuang sehingga ke nafas terakhir.
Apabila kezaliman ini berakhir,
wujudlah perpaduan yang lebih menyeluruh
yang tak mungkin dapat dicapai
jika kita tidak menghadapi kemelut besar ini bersama-sama.
Terjemahan sari kata oleh FZA
MEMAPARKAN KETERANGAN MANGSA BLITZ YANG TERSELAMAT
MELIPUTI 1939-1943
ADA YANG MENGGUNAKAN SUARA PELAKON
DAN DISUNTING SUPAYA JELAS
MENAMPILKAN GABUNGAN PELBAGAI RAKAMAN VISUAL
TERMASUK DOKUMENTARI ASLI DAN DRAMATISASI KERAJAAN